Друга битка на Мазурским језерима
Друга битка на Мазурским језерима позната је и као Зимска битка на Мазурским језерима. Представљала је северни део офанзиве, коју су током зиме 1915. предузеле Немачка и Аустроугарска на источном фронту у Првом светском рату. Циљ офанзиве је био да се пређе преко Висле и да се Русима зада тежак ударац, који би их можда избацио из рата. Битка је завршила неодлучено, а Руси су изгубили један део територије.